
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. ΦύΛΛου 143 

8 Μαρτίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προθεσμία καταβολής εισφορών υπέρ ΙΚΑ από το Κέ¬ 
ντρο Βρεφών «Η ΜΗΤΕΡΑ». 1 

Τροποποίηση των 1702/4.11.94 και 423/19.5.95 

αποφάσεων Υπουργού Εργασίας. 2 

Υλοποίηση προγράμματος επιδοτούμενου παραθερι- 

σμού του Ταμείου Νομικών, έτους 1996 . 3 

Αύξηση συντάξεων Τ.Α.Ε. 4 

Τροποποίηση του άρθρου 92 του Υπηρεσιακού Οργα¬ 
νισμού του Ο.Σ.Ε. 5 

Προηγούμενη γνωστοποίηση σύμβασης συγχώνευσης 
μεταξύ των εταιρειών ύοίιπδοη & ϋοόηδοπ Η.Π.Α. και 
της θυγατρικής της ϋΝϋ ΜβφβΓ Οοτρ. και της Οοτάίδ 
Οοτρ. αφετέρου. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 21/303 (1) 

Προθεσμία καταβολής εισφορών υπέρ ΙΚΑ από το Κέντρο 
Βρεφών «Η ΜΗΤΕΡΑ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 13 του Ν. 
2335/95 (ΦΕΚ 185 Α). 

2. Την αρ. Π2β/831/16.2.1996 βεβαίωση του Υπουρ¬ 
γείου Υγείας και Πρόνοιας. 

3. Το Π.Δ. 372/95 (ΦΕΚ 201 Α). 

4. Το γεγονός ότι η απόφαση αυτή δεν προκαλεί επιβά¬ 
ρυνση στον προϋπολογισμό του ΙΚΑ αλλά ελάχιστη υστέ¬ 
ρηση εσόδων του κατά ένα (1) μήνα, αποφασίζουμε: 

Η προβλεπόμενη από το τρίτο εδάφιο της παρ. 3 του άρ¬ 
θρου 26 του Α.Ν. 1846/1951, όπως ισχύει σήμερα, προ¬ 
θεσμία καταβολής ασφαλιστικών εισφορών στο ΙΚΑ, για το 
Δημόσιο, Ν.Π.Δ.Δ. και ΟΤΑ, εφαρμόζεται και για το Κέ¬ 
ντρο Βρεφών «Η ΜΗΤΕΡΑ». 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 23 Φεβρουάριου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. 1402 (2) 

Τροποποίηση των 1702/4.11.94 και 423/19.5.95 απο¬ 
φάσεων Υπουργού Εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του Ν. 1539/85 (ΦΕΚ 
64/85). 

2) Τις διατάξεις του άρθρου 15 του Π. Δ/τος 213/1992 
(ΦΕΚ 102/10.6.92). 

3. Το άρθρο 1 της παρ, 3 της Δ3/727/92 (ΦΕΚ 578/ 
23.9.92 τ.Β') κοινής απόφασης. 

4. Το άρθρο 27 του Ν. 2081 /92 (ΦΕΚ 154 Α') σύμφωνα 
με το οποίο προκύπτει άτι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

5. Την 423/19.5.94 απόφαση. 

6. Την 1702/4,11.94 απόφαση. 

7. Τις διατάξεις του Π.Δ. 372/95 (201 Α) Μεταφορά της 
Γενικής Γραμματείας Κοιν. Ασφαλίσεων από το Υπουρ¬ 
γείο Υγείας, Πρόνοιας και Κοιν. Ασφαλίσεων στο Υπουρ¬ 
γείο Εργασίας. 

8. Την οικ. 305/20.3.95 απόφαση, αποφασίζουμε: 

Τροποποιούμε τις 1702/4.11.94 και 423/19.5.94 απο¬ 
φάσεις και διορίζονται οτο Συμβούλιο Κοινωνικής Ασφά¬ 
λειας (ΣΚΑ) τα κατωτέρω πρόσωπα: 

α} Τον Ν. Φράγκο, αναπληρωτή καθηγητή Οικ. Πανεπι¬ 
στημίου Αθηνών τακτικό μέλος και αναπληρωτή του το θ. 
Αρτίκη, καθηγητή Πανεπιστημίου Πειραιώς σε αντικατά¬ 
σταση αντίστοιχα των Νικολάου Μπλέσιου και Παναγιώτη 
Μηλιώτη, οι οποίοι δεν προσέρχονται στις συνεδριάσεις 
του Συμβουλίου. 

β) Τον Ιωάννη Καρυδά, αναπληρωματικό μέλος ειδικό 
σύμβουλο του Υπουργείου Εργασίας και Κοινωνικών 
Ασφαλίσεων σε αντικατάσταση του Ναπολ, Παπαδό- 
γιαννη, ο οποίος έχασε την ιδιότητα με την οποία διορί¬ 
σθηκε. 

γ) Τη Διαμάντα Βογιάκη, Διευθύντρια της Γενικής Γραμ- 
ματείας Κοινών. Ασφαλίσεων, τακτικό μέλος, σε αντικα¬ 
τάσταση του Κων/νου Τ ούση, ο οποίος προήχθη σε Γ ενικό 
Διευθυντή και δεν έχει την ιδιότητα με την οποία διορί¬ 
σθηκε και την Νικολέττα Γαννακοπούλου, αναπληρωμα¬ 
τικό μέλος, σε αντικατάσταση της Διαμάντας Βογιάκη, η 
οποία διορίστηκε τακτικό μέλος. 

Η θητεία των διοριζομένων θα είναι Ιση με το υπόλοιπο 
της θητείας των άλλων μελών του Συμβουλίου. 

Κατά τα λοιπά ισχύει η 423/19.5.95 απόφαση όπως 
τροποποιήθηκε και συμπληρώθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 1996 

Ο ΥΠΟΥΡΓΟΙ 

ΕΥΑΓΓΕΛΟΣ ΓΤΑΝΝΟΠΟΥΛΟΣ 
- ¥ - 

Αριθ. Φ. 41/167 (3) 

Υλοποίηση προγράμματος επιδοτούμενου παραθερισμού 
του Ταμείου Νομικών, έτους 1996 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23, 24 και 27 του Ν. 1558/ 
1985 (ΦΕΚ137/Α) «Κυβέρνηση και Κυβερνητικά όργανα» 
και του Π. Δ. 437/85 (ΦΕΚ 157/Α) «Καθορισμός και ανα¬ 
κατανομή των αρμοδιοτήτων των Υπουργείων». 

2. Το Π. Δ/γμα 26/96 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ 18/Α) και την αρ. 
80010/12.2.96 Απόφαση του Πρωθυπουργού «Ανάθεση 
αρμοδιοτήτων στον Υφυπουργό Εργασίας και Κοινωνικών 
Ασφαλίσεων Νικόλαο Φαρμάκη» (ΦΕΚ 91/Β). 

3. Το Π. Δ/γμα 372/95 «Μεταφορά της Γενικής Γραμ¬ 
ματείας Κοινωνικών Ασφαλίσεων στο Υπουργείο Εργα¬ 
σίας» (ΦΕΚ 201/Α). 

4. Το Π. Δ/γμα 213/92 «Οργανισμός της Γ ενικής Γ ραμ- 
ματείας Κοινωνικών Ασφαλίσεων» (ΦΕΚ 102/Α). 

5. Τις διατάξεις του Ν .Δ. 4114/1960 (164 Α), όπως συ¬ 
μπληρώθηκαν με τις διατάξεις της παρ. 1 του 225/95 Π. 

Δ/ 

γματος (ΦΕΚ 130/Α). 

6. Την αρ. 3789/7.2.96 απόφαση του Δ.Σ. του Ταμείου 
Νομικών. 

7. Το γεγονός ότι από τις διατάξεις της παρούσης δεν 
προκαλείται επιβάρυνση του Κρατικού Προϋπολογισμού 
(άρθρο 29Α του Ν. 1558/1985 «Κυβέρνηση και Κυβερνη¬ 
τικά Όργανα» (ΦΕΚ 137/Α), όπως προστέθηκαν με τις 
διατάξεις του άρθρου 27 παρ. 3 του Ν. 2081/1992 (ΦΕΚ 
154/Α), αποφασίζουμε: 

Αρθρο 1 

1. Ο αριθμός των συνταξιούχων του Ταμείου Νομικών 
που εντάσσονται στο πρόγραμμα του επιδοτούμενου πα- 
ραθερισμού του έτους 1996 καθορίζεται, κατ’ ανώταο 
όριο, στους 1500 (χιλίους πεντακοσίους). 

2. Η ανώτατη, κατ' άτομο, δαπάνη φιλοξενίας, της 
οποίας το Ταμείο Νομικών θα καταβάλει το 80%, καθορί¬ 
ζεται στις 8.000 (οκτώ χιλιάδες) ημερησίως. 

3. Η δαπάνη για το αντίτιμο των εισιτηρίων μετάβασης 
και επιστροφής από τους τόπους παραθερισμού, που θα 


καταβληθεί απ’ ευθείας στους δικαιούχους, καθορίζεται 
στο σταθερό ποσό των 15.000 (δέκα πέντε χιλιάδων) δρχ. 

"Αρθρο 2 
Κάλυψη Δαπάνης 

Η συνολική δαπάνη ύψους 80.100.000 (ογδόντα εκα¬ 
τομμυρίων εκατόν χιλιάδων) δρχ., δεν υπερβαίνει το 0.3% 
των προϋπολογισθεισών δαπανών συντάξεων, για το έτος 
1996, σύμφωνα με τα οριζόμενα από τις διατάξεις του άρ¬ 
θρου 1 του αρ. 225/95 Π. Δ/γματος, και θα καλυφθεί από 
την εγγεγραμμένη πίστωση με Κ.Α. 2639 του προϋπολο¬ 
γισμού του Ταμείου. 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 1996 

ο ΥΦΥΠΟΥΡΓΟΙ 

ΝΙΚΟΛΑΟΣ ΦΑΡΜΑΚΗΣ 
-♦- 

Αριθ. Φ. 36/92 (4) 

Αύξηση συντάξεων Τ.Α.Ε. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 . Τις διατάξεις του άρθρου 66 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατάξεις» 
(165 Α") και τις διατάξεις του άρθρου 33 παρ. 2 του Ν. 
1902/90 (138 Α). 

2. Τις διατάξεις του άρθρου 30 παρ. 2 του Ν. 1027/80 
(Α' 49), όπως ισχύουν μετά την αντικατάστασή τους με το 
άρθρο 7 του Ν. 1275/82 (Α’ 100) και μετά την προσθήκη 
του άρθρου 43 του Ν. 1275/82 (Α' 100) και μετά την προ¬ 
σθήκη του άρθρου 43 του Ν. 1469/84 (Α’ 111), που ανα- 
φέρονται στην αναδρομικότητα των διοικητικών πράξεων 
αυξήσεων συντάξεων. 

3. Τις διατάξεις των άρθρων 23 και 27 του Ν. 1558/85 
«Κυβέρνηση και Κυβερνητικά Όργανα» (137 Α’) και τις 
διατάξεις των Π.Δ. 372/95 (201 Α ), 213/92 (102 Α') και 
το Π.Δ. 26/96 (ΦΕΚ 18/22.1.96 τ.Α"). 

4. Την 775/20.12.95 απόφαση του Δ.Σ. του Τ.Α.Ε. 

5. Την από 18.1.1996 οικονομική έκθεση της Δ/νσης 
Αναλογιστικών Μελετών της Γ ενικής Γ ραμματείας Κοινω¬ 
νικών Ασφαλίσεων. 

6. Την 80010/12.2.96 Απόφαση «Ανάθεση αρμοδιοτή¬ 
των στους Υφυπουργούς Εργασίας και Κοινωνικών Ασφα¬ 
λίσεων. 

7. Τις διατάξεις του άρθρου 29Α του Ν. 1558/85 (137 
Α') που προστέθηκε με το άρθρο 27 του Ν. 2081/92 (154 
Α) σχετικά με τον έλεγχο των δαπανών που προκαλούν οι 
Κονονιστικές Διοικητικές Πράξεις, με τις οποίες γίνεται 
γνωστό ότι από την απόφαση αυτή δεν προκαλείται δα¬ 
πάνη σε βάρος του Κρατικού Προϋπολογισμού αλλά στον 
Προϋπολογισμό του ΤΑΕ ύψους 3,1 δίς για το τρέχον οι¬ 
κονομικό έτος. 

Η δαπάνη θα καλυφθεί από τις πιστώσεις των Κ.Α. 
0611, 0615, 0618, 0636, 0637 και 0644 του Προϋπολο¬ 
γισμού 1996 του Κλάδου Σύνταξης του Τ.Α.Ε. συνολικού 
ύψους 62 δίς, αποφασίζουμε: 

1. Αυξάνονται από 1.1.1996 οι συντάξεις που καταβάλ¬ 
λει το Τ.Α.Ε. κατά ποσοστό 7% και ορίζεται η κλίμακα των 
συντάξεων, με μικρή στρογγυλοποίηση σε εκατοντάδα 
δραχμών, λόγω αναπηρίας ή γήρατος για 35ετή συντάξιμο 
χρόνο ασφάλισης, που διανϋθηκε εξ ολοκλήρου σε μία 
από τις ασφαλιστικές κατηγορίες, ως ακολούθως: 


α) Α ασφαλιστική κατηγορία δρχ. 73.200 

β) Β ασφαλιστική κατηγορία δρχ. 98.900 

γ) Γ ασφαλιστική κατηγορία δρχ. 123.600 

δ) Δ ασφαλιστική κατηγορία δρχ. 148.200 

ε) Ε ασφαλιστική κατηγορία δρχ. 172.500 

στ) ΣΤ ασφαλιστική κατηγορία δρχ. 195.700 

ζ) Ζ ασφαλιστική κατηγορία δρχ. 219.000 


2. Από 1.1.1996 καθορίζονται τα κατώτατα όρια 

α) λόγω γήρατος ή αναπηρίας με όλα τα επιδόματα, μη 
συμπεριλαμβανομένης και της προσαύξησης για απόλυτη 
αναπηρία σε 92.400 δρχ. το μήνα. 

β) λόγω θανάτου σε 83.400 δρχ. το μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 1996 

0 ΥΦΥΠΟΥΡΓΟΣ 

ΝΙΚΟΛΑΟΣ ΦΑΡΜΑΚΗΣ 
-♦- 

Αριθ. οικ. 6356/686 (5) 

Τροποποίηση του άρθρου 92 του Υπηρεσιακού Οργανι¬ 
σμού του Ο.Σ.Ε. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ & ΑΠΟΚ/ΣΗΣ, ΚΑΙ 
ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της περ. ζ, της παρ. 1 του άρθρου 10 και 
της παρ. 4 του άρθρου 12 του Β.Δ. 532/72 «Περί Κωδικο- 
ποιήσεως εις ενιαίον κείμενον των περιά ιδρύσεως του ορ¬ 
γανισμού Σιδηροδρόμων Ελλάδος (Ο.Σ.Ε.) ισχυουσών δια¬ 
τάξεων». 

2. Τις διατάξεις του άρθρου 19 του Ν. 1735/87 «Προσ¬ 
λήψεις στο δημόσιο τομέα, κοινωνικός έλεγχος στη δημό¬ 
σια διοίκηση, πολιτικά δικαιώματα και άλλες διατάξεις». 

3. Τις διατάξεις του Π.Δ. 59/85 «Δομή, ρόλος και τρό¬ 
πος διοίκησης και λειτουργίας της Κοινωνικοποιημένης 
Επιχείρησης Ο.Σ.Ε.». 

4. Το άρθρο 92 του Υπηρεσιακού Οργανισμού του 
Ο.Σ.Ε., όπως ισχύει. 

5. Την αριθ. 1687/11.12.95 απόφαση του Δ.Σ. - ΟΣΕ, 
που αναφέρεται στην τροποποίηση του άρθρου 92 του 
Υπηρεσιακού Οργανισμού του Ο.Σ.Ε. 

6. Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (Α' 154). 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Προϋπολογισμού 
του Ο.Σ.Ε., αποφασίζουμε: 

Εγκρίνουμε την αριθ. 1687/11.12.95 απόφαση του 
Δ.Σ. - Ο.Σ.Ε., με την οποία εγκρίθηκε η τροποποίηση του 
πίνακα της παραγρ. 2 του άρθρου 92 του Υπηρεσιακού 
Οργανισμού του Ο.Σ.Ε., ως εξής: 

α. Οι Οργανικές θέσεις που αναφέρονται στον αριθμό 
60 (Στασιάρχες Α, Β) του παραπάνω πίνακα του Υπηρεσία^ 


κού Οργανισμού του Ο.Σ.Ε., μειώνονται κατά έξι (6), από 
σαράντα δύο (42) σε τριάντα έξι (36). 

β. Οι Οργανικές θέσεις που αναφέρονται στον αριθμό 
65 (Φορτωτές - Εργάτες Αποθηκών Α,Β) του παραπάνω 
πίνακα του Υπηρεσιακού Οργανισμού του Ο.Σ.Ε. μειώνο¬ 
νται κατά πέντε (5), από εκατόν σαράντα οκτώ (148) σε 
εκατόν σαράντα τρεις (143). 

γ. Οι Οργανικές θέσεις που αναφέρονται στον αριθμό 
68 (κλειδούχοι Α,Β) του παραπάνω πίνακα του Υπηρεσια¬ 
κού Οργανισμού του Ο.Σ.Ε., μειώνονται κατά δύο (2), από 
χίλιες εκατόν πενήντα τέσσερις (1.154) σε χίλιες εκατόν 
πενήντα δύο (1.152). 

δ. Οι Οργανικές θέσεις που αναφέρονται στον αριθμό 
εβδομήντα τρία (73) (Τροχοπεδητές) του παραπάνω πί¬ 
νακα του Υπηρεσιακού Οργανισμού του Ο.Σ.Ε., μειώνο¬ 
νται κατά οκτώ (8), από πεντακόσιες τριάντα επτά (537) 
σε πεντακόσιες είκοσι εννέα (529). 

ε. Οι οργανικές θέσεις που αναφέρονται στον αριθμό 77 
(θερμαστές ή Βοηθοί Μηχανοδηγού Α,Β) του παραπάνω 
πίνακα του Υπηρεσιακού Οργανισμού του Ο.Σ.Ε., μειώνο¬ 
νται κατά πέντε (5), από τετρακόσιες (400) σε τριακόσιες 
ενενήντα πέντε (395), 

στ. Οι Οργανικές θέσεις του Κλάδου Οδηγών Αυτοκινή¬ 
των, που αναφέρονται στον αριθμό 78 (Αμαξοστασιάρχες 
Ι' έως και Αμαξοστασιάρχες) του παραπάνω πίνακα του 
Υπηρεσιακού Οργανισμού του Ο.Σ.Ε., αυξάντονται κατά 
εννέα (9), από έντεκα (11) σε είκοσι (20). 

ζ. Οι Οργανική θέσεις του Κλάδου Οδηγών Αυτοκινή¬ 
των, που αναφέρονται στον αριθμό 79 (Οδηγοί Αυτοκινή¬ 
των Α,Β,Γ) του παραπάνω πίνακα του Υπηρεσιακού Οργα¬ 
νισμού του Ο.Σ.Ε., αυξάνονται κατά είκοσι επτά (27), από 
εκατόν εβδομήντα τρεις (173) σε διακόσιες (200). 

η. Οι Οργανικές θέσεις, που αναφέρονται στον αριθμό 
138 (Φύλακες Ισοπέδων Διαβάσεων Α,Β) του παραπάνω 
πίνακα του Υπηρεσιακού Οργανισμού του Ο.Σ.Ε., μειώνο¬ 
νται κατά δέκα (10), από επτακόσιες τέσσερις (704) σε 
εξακόσιες ενενήντα τέσσερις (694), 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1996 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΠΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΜΕΤΑΦΟΡΩΝ Δ ΕΠΙΚΟΙΝΩΝΙΩΝ 

Α. Α. ΤΤΟΧΑΤΖΟΠΟΥΛΟΣ ΧΑΡ. ΚΑΓΤΑΝΙΔΗΙ 

-♦- 

Αριθ. 153 (6) 

Προηγούμενη γνωστοποίηση σύμβασης συγχώνευσης με¬ 
ταξύ των εταιρειών ϋοίιηδοπ & ύοΗπεοπ Η.Π.Α. και της 
θυγατρικής της ϋΝϋ ΜβφβΓ Οοτρ. και της Οοτάίε Οοφ. 
αφετέρου. 

ΑΠΟΦΑΣΗ ΑΡΙΘ. 22/1996 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Εμπο¬ 
ρίου την 8η Φεβρουάριου 1996, με την εξής σύνθεση: 

Πρόεδρος: Ευάγγελος Περάκης, αναπληρωτής, κωλυο- 
μένου του Ιωάννη Σχινά. 

Μέλη: Νικόλαος Σακελλαρόπουλος (εισηγητής), Βλά¬ 
σιος Ασημακόπουλος, Παναγιώτης Μαντζουράνης, ανα¬ 
πληρωματικό μέλος, κωλυομένου του τακτικού Χαρίλαου 

Χάρακα, Α. Κίτσιος, αναπληρωμ. μέλος, κωλυομένου του 
τακτικού Κ. Ηλιόπουλου, Γεώργιος Τριανταφυλλάκης, 
αναπληρωματικό μέλος, κωλυομένου του τακτικού Λεω¬ 
νίδα Νικολούζου, Μελίνα Μουζουράκη, Δημήτριος Τζαου- 
γανάτος. 

Γραμματέας: Αλεξάνδρα Μαρία Ταραμπίκου. 

Τα λοιπά τακτικά ή αναπληρωματικά μέλη δεν παρευρέ- 
θηκαν λόγω κωλύματος, 

θέμα της συνεδριάσεως είναι η προηγούμενη γνωστο¬ 
ποίηση σύμβασης συγχώνευσης μεταξύ των εταιρειών 
Ροίιηβοπ & ύοίιηδοη Η.Π.Α. και της θυγατρικής της ύΝϋ 
Μθγ 9 Θγ Οοφ. αφενός και της Οοτόίδ Οοιρ. αφετέρου, η 
οποία γνωστοποιήθηκε με το άρθρο 4β του Ν. 703/1977, 
όπως τροποοιήθηκε και ισχύει, στην Επιτροπή Ανταγωνι¬ 
σμού στις 24 Νοεμβρίου 1Θ95. 

Κατά την συζήτηση παρέστησαν όλες οι προαναφερθεί- 
σες εταιρείες διά της πληρεξουσίας των δικηγόρου, Δέ¬ 
σποινας Σχοινά. 

Στην αρχή της συζήτησης το λόγο έλαβε η Γενική Ειση- 
γήτρια, Σ. Καμπερίδου, η οποία ανέπτυξε την έγγραφη ει¬ 
σήγηση της Γραμματείας της Επιτροπής Ανταγωνισμού 
επί της υποθέσεως, ανέφερε ότι, με βάση τα δεδομένα, 
από την εν λόγω συγκέντρωση δεν προκύπτουν δυσμενείς 
για τον ανταγωνισμό επιπτώσεις στις επηρεαζόμενες σχε¬ 
τικές αγορές των βαλβίδων υδροκεφάλου και των συστη¬ 
μάτων εξωτερικής παροχέτευσης εγκεφαλονωτιαίου 
υγρού και πρότεινε την σχετική της έγκριση. Επίσης, πρό- 
τεινε, λαμβανομένων υπόψη αφενός της σημασίας του 
τομέα υγείας γενικά και αφετέρου τη διαμόρφωση των τι¬ 
μών σ' αυτόν, η σχετική έγκριση να συνοδεύεται με την 
υποχρέωση, για την επόμενη δετία, η νέα οικονομική μο¬ 
νάδα να υποβάλλει στην Επιτροπή Ανταγωνισμού ετήσια 
απολογιστική έκθεση σχετικά με τη διαμόρφωση των τι¬ 
μών και των μεριδίων στις επηρεαζόμενες αγορές καθώς 
και σ’ αυτές που χαρακτηρίζονται ως συμπληρωματικές. 

Στην συνέχεια έλαβε το λόγο η πληρεξούσια δικηγόρος 
των εταιρειών που συμμετέχουν στην συγκέντρωση, η 
οποία ανέπτυξε τις απόψεις της και έδωσε πληροφορίες, 
εξηγήσεις και διευκρινίσεις σε ερωτήσεις που τους υπέ¬ 
βαλαν ο Πρόεδρος και τα Μέλη της Επιτροπής, για να ζη¬ 
τήσουν στο τέλος την έγκριση της συγκέντρωσης. 

Η Επιτροπή Ανταγωνισμού συνήλθε σε Διάσκεψη την 
23η Φεβρουάριου 1996 στην αίθουσα 611 του Υπουρ¬ 
γείου Εμπορίου, κατά την οποία, αφού έλαβε υπ’ όψη της 
τα στοιχεία του φακέλλου, την Εισήγηση της Γραμματείας 
της Επιτροπής Ανταγωνισμού, τις απόψεις που διετύπω- 
σαν, εγγράφως και προφορικώς, τα ενδιαφερόμενο μέρη 
κατά τη συζήτηση της υποθέσεως στις 8 Φεβρουάριου 
1996 και τα υπομνήματα τα οποία αυτά προσκόμισαν, 
σκέφθηκε ως εξής: 

I. Στις 24η Νοεμβρίου 1995 γνωστοποιήθηκε στην Επι¬ 
τροπή Ανταγωνισμού η από 12 Νοεμβρίου 1995 σύμβαση 
συγχώνευσης μεταξύ αφενός της ϋοίτπδοη & ύοίιηδοη Η Π Α 
(εφεξής ϋ&ύ) και της κατά 100% θυγατρικής της ϋΝϋ Μθγ- 
9βτ ΟοτροΓβίϊοη (εφεξής ϋΝϋ) που συνεστήθη για την 
πραγματοποίηση της συγχώνευσης και αφετέρου της Οογ- 
άί$ ΟοτροτεΙίοπ ΗΠΑ (εφεξής Οοτάίδ). 

II. Α. Η ϋ&ϋ είναι εταιρεία που διέπεται από το δίκαιο των 
ΗΠΑ, πολυεθνική με 195 θυγατρικές ανά τον κόσμο, δρα¬ 
στηριοποιείται δε στους εξής τομείς παραγωγής και διά¬ 
θεσης: (α) Καταναλωτικά προϊόντα για προσωπική περι¬ 
ποίηση και υγιεινή βρεφών και ενηλίκων, προϊόντα για την 


υγιεινή του στόματος, παραφαρμακευτικά προϊόντα και 
προϊόντα πρώτης βοήθειας. Τα προϊόντα αυτά απευθύνο¬ 
νται στο ευρύ καταναλωτικό κοινό και διαμένονται τόσο 
στο χονδρεμπόριο όσο και άμεσα από την ύ&ϋ σε ανεξάρ¬ 
τητα καταστήματα και σε αλυσίδες καταστημάτων, (β) 
Φαρμακευτικά προϊόντα που χορηγούνται με συνταγή για¬ 
τρού, όπως αντισυλληπτικά, αντιαλλεργικά, αντιμυκητικά, 
δερματολογικά, γαστροεντερικά, βιοτεχνολογικά κ.α. Τα 
προϊόντα αυτά διανέμονται άμεσα από την ϋ&ύ και μέσω 
χονδρεμπόρων σε φαρμακεία και νοσοκομειακούς φο¬ 
ρείς. (γ) Ιατρικά - «επαγγελματικά» προϊόντα. Ο τομέας 
αυτός περιλαμβάνει προϊόντα περιποίησης τραυμάτων, 
πρόληψης μολύνσεων, διαγνωστικά προϊόντα, χειρουρ¬ 
γικά εργαλεία, τεχνητές αρθρώσεις, οδοντιατρικά, 
οφθαλμολογικά, νευρολογικά και χειρουργικά προϊόντα, 
εξοπλισμό και όργανα ιατρών και χειρουργείων κλπ. Τα 
προϊόντα αυτά διανέμονται άμεσα από την ϋ&ϋ ή μέσω δια¬ 
νομέων ιατρικών και χειρουργικών προϊόντων και εξαρτη¬ 
μάτων. 

Β. Η Οοτόίδ είναι εταιρεία που διέπτεαι από το σίκαιο 
των ΗΠΑ, πολυεθνική με 25 θηγετρικές ανά τον κόσμο, εκ 
των οποίων οι 15 στην Ευρώπη, δραστηριοποιείται δε στον 
τομέα παραγωγής και διάθεσης ιατρικών μηχανημάτων και 
προϊόντων που χρησιμοποιούνται στην αγγειογραφία, τη 
στεφανιαία αγγειοπλαστική, την ηλεκτροφυσιολογία, την 
παρέμβαση ακτινολογία, την νευροενδοσκόπηση, την 
νευροακτινολογία και την νευρολογία. 

III. Ως προς την παρουσία των δύο εταιρειών στην Ελ¬ 
λάδα, η μεν ϋ&ύ δραστηριοποιείται μέσω δύο θυγατρικών, 
της ϋΟΗΝδΟΝ & 00ΗΝ30Ν ΗΕΙ.1-Α5 Α.Ε. και της ύΑΝ- 
δδΕΝ-ΟΙΙϋΛΟ ΡΗΑΗΜΑΟΕΙΓΤΊΟΑ Α.Ε. Η ΗΕΑ1.ΤΗ ΘΑΒΕ 
ΡΒΟΩΥΟΤ5 Α.Ε., επίσης θυγατρική της ϋ&ϋ, δεν έχει δρα¬ 
στηριότητα και δεν διενεργεί πωλήσεις. Η Οοτάίδ δεν δια¬ 
θέτει θυγατρική ή ελεγχόμενη εταιρεία. Η διανομή των 
προϊόντων της πραγματοποιείται μέσω ανεξαρτήτου δια¬ 
νομέα ιατρικών μηχανημάτων και προϊόντων με την επω¬ 
νυμία «ΦΑΣΜΑ» Α.Ε. Η συγκεκριμένη εταιρεία εκπροσω¬ 
πεί στην Ελλάδα και δύο άλλους ιατρικούς οίκους (ΚΙΜΑΙ_- 
ΜΕΤΕΧ). 

IV. Η γνωστοποιηθεϊσα σύμβαση προβλέπει τη συγχώ¬ 
νευση της ϋΝϋ (θυγατρική κατά 100% της ϋ&ϋ) με την Οοτ¬ 
όίδ σε ένα νομικό πρόσωπο. Με την συγχώνευση αυτή εξα¬ 
σφαλίζεται ο αποκλειστικός έλεγχος της ύ&ϋ επί του συ¬ 
νόλου των θυγατρικών της Οοτάίδ και των ελεγχομένων 
υπ' αυτής εταιρειών. Η γνωστοποιηθεϊσα συγχώνευση συ- 
νιστά συγκέντρωση κατά την έννοια του άρθρου 4 παρ. 2 
του Νόμου 703/77, όπως αυτό τροποποιήθηκε και ισχύει. 
Η συγκεκριμένη πράξη έχει γνωστοποιηθεί και σε άλλες 
ευρωπαϊκές αρχές ανταγωνισμού δεδομένου ότι δεν πλη- 
ρούνται τα κριτήρια υπαγωγής της στον κοινοτικό έλεγχο 
συγκεντρώσεων (Καν. 4064/89). 

V. Σύμφωνα με στοιχεία που συνέλεξε η Γραμματεία της 
Επιτροπής Ανταγωνισμού και που περιλαμβάνονται στη 
σχετική από 22.12.1995 Εισήγησή της προς την Επι¬ 
τροπή, ο κύκλος εργασιών των παραπάνω δύο ομίλων επι¬ 
χειρήσεων, που συμμετέχουν στη γνωστοποιηθεϊσα συ¬ 
γκέντρωση, κατά την έννοια του άρθρου 4στ Ν. 703/ 
1977, υπερέβη κατά το 1994 παγκοσμίως τα 
13.000.000.000 Εου. Στην Ελλάδα όμως ο κύκλος εργα¬ 
σιών της μεν ϋ&ϋ υπερβαίνει τα 80.000.000 ΕΟυ, της δε 
Οοτάίδ δεν ξεπερνά τα 3.000.000 ΕΟυ. Τούτο σημαίνει ότι 
δεν πληρούται η προϋπόθεση του άρθρου 4β παρ. 1 β’ του 

αυτού νόμου, όπως ισχύει σήμερα, κατό την οποία δύο 
τουλάχιστον από τις συμμετέχουσες επιχειρήσεις πρέπει 
να πραγματοποιούν, καθεμία χωριστά, στην εθνική αγορά 
συνολικό κύκλο εργασιών άνω των 5 εκ. ΕΟυ. Αντίθετα το 
μερίδιο αγοράς ορισμένων προϊόντων που αφορά η συγκέ¬ 
ντρωση (περί των οποίων βλ. παρακάτω υπό VIΕ) υπερβαί¬ 
νει το 25% του συνολικού κύκλου εργασιών που πραγμα¬ 
τοποιείται στην εθνική αγορά. Συνεπώς η συγκεκριμένη 
συγκέντρωση (και με την επιφύλαξη όσων θα εκτεθούν 
παρακάτω υπό X) εμπίπτει στην διαδικασία προληπτικού 
ελέγχου με βάση το κριτήριο του μεριδίου αγοράς (άρθρο 
4β.1 εδ. α'). 

VI. Α. Και οι δύο εταιρείες ασκούν δραστηριότητες στον 
κλάδο παραγωγής και διάθεσης ιατρικών μηχανημάτων και 
υλικών ή άλλως στον κλάδο των «ιατροτεχνολογικών προ¬ 
ϊόντων και εξαρτημάτων», όπως αυτά ορίζονται στις σχετι¬ 
κές οδηγίες 93/42/ΕΟΚ και 90/385/ΕΟΚ, με τις οποίες 
έχει εναρμονισθεί η Ελληνική νομοθεσία (βλ. τις κοινές 
υπ. αποφάσεις ΔΥ7/2480/13.9.94 και ΔΥ7/2351/5.8.94 
αντίστοιχα). Σύμφωνα με την άποψη της Επιτροπής ο εν 
λόγω επιχειρηματικός τομέας δεν μπορεί να θεωρηθεί ότι 
αποτελεί στο σύνολό του μια ενιαία αγορά, αλλά διαιρείται 
σε περισσότερες αγορές ή άλλως λειτουργικές σχετικές 
αγορές. Το συμπέρασμα αυτά βασίζεται στις υφιστάμενες 
διαφορές από πλευράς παθολογικών ανδείξεων και παθή¬ 
σεων που τα προϊόντα αυτά καλούνται να διαγνώσουν, 
αντιμετωπίσουν και ανάλογα θεραπεύσουν ή ανακουφί¬ 
σουν. Συγκεκριμένα, στο πλαίσιο της παρούσας γνωστο- 
ποιηθείσας πράξης συγκέντρωσης πρέπει να εξετασθούν 
οι ακόλουθες επηρεαζόμενες αγορές, όπου δραστηριο- 
, ποιούνται τόσο η ϋ&ϋ όσο και η Οοτάίε: (α) Αγορά βάλβίδων 
υδροκεφάλου (ϊιγάτοοβρίτεΐυδ είιυπίδ), και (β) αγορά συ¬ 
στημάτων εξωτερικής παροχέτευσης εγκεφαλονωτιαίου 
υγρού (εχΙθΓΠθί νβπϊπουίέΓ άΓβίηαςβ $γ$ΙβίΤΐ 3 ). Ειδικό¬ 
τερα: 

Β. Αγορά βαλβίδων υδροκεφάλου (ΙπγάΓΌΟβρΙιεΙυΒ 
είιυηΐδ). Οι βαλβίδες υδροκεφάλου είναι εμφυτευόμενοι 
μηχανισμοί που διοχετεύουν το πλεονάζον εγκεφαλονω¬ 
τιαίο υγρό από την κρανιακή κοιλότητα στο περιτόναιο. 
Χρησιμοποιούνται για την αντιμετώπιση ασθενειών που 
απαιτούν μόνιμο έλεγχο και ρύθμιση της ενδοκρανιακής 
πίεσης. Οι βαλβίδες υδροκεφάλου παράγονται με διαφο¬ 
ρετικό εύρος πίεσης ώστε να ανταποκρίνονται στις διαφο¬ 
ρετικές ανάγκες ρύθμισης της ενδοκρανιακής πίεσης του 
πάσχοντος. Σε περίπτωση αλλαγής των δεδομένων πίε¬ 
σης του πάσχοντος, χρειάζεται νέα επέμβαση για αντικα¬ 
τάστασή της με άλλη διαφορετικής πίεσης βαλβίδας. 
Εκτός των βαλβίδων αυτών (εφεξής «συμβατικών») στην 
αγορά διατίθενται προγραμματιζόμενες βαλβίδες υδροκε¬ 
φάλου εξωτερικά ρυθμιζόμενες (ως προς την πίεση) χωρίς 
να απαιτείται χειρουργική επέμβαση για αντικατάστασή 
τους και αυτοπρογραμματιζόμενες, οι οποίες μεταβάλ¬ 
λουν αυτόματα το ρυθμό παροχέτευσης του εγκεφαλονω¬ 
τιαίου υγρού, χωρίς όμως τη δυνατότητα εξωτερικής ιατρι¬ 
κής παρέμβασης. Η ϋ&ϋ διαθέτει εκτός των «συμβατικών» 
και προγραμματιζόμενες βαλβίδες υδροκεφάλου με την 
ονομασία ΟΟϋΜΑΝ ΜΕϋΟδ. Η Οοτάίδ διαθέτει στην ελλη¬ 
νική αγορά αυτοπρογραμματιζόμενες βαλβίδες με την 
ονομασία ΟΒΒΙ5-3Κ3ΜΑ. 

Κατά την άποψη της Επιτροπής και οι τρεις τύποι βαλβί¬ 
δων υδροκεφάλου περιλαμβάνονται στην ίδια σχετική 
αγορά προϊόντων, δεδομένου ότι όλοι αντιμετωπίζουν την 


Ιδια παθολογική ασθένεια και είναι εναλλάξιμες ως προς 
την χρήση τους σε πάσχοντα από υδροκεφαλία άτομα. Η 
υπάρχουσα σημαντικότατη διαφορά τιμής ιδιαίτερα με¬ 
ταξύ των Ζσυμβατικών» και των άλλων βαλβίδων υδροκε- 
φα-λόυ εκτιμάται ότι δεν δύναται να στοιχειοθετήσει μια 
ιδιαίτερη σχετική αγορά (αυτή των προγραμματιζόμενων 
βαλβίδων), δεδομένου ότι εκτός της εναλλαξιμότητάς 
τους ως πρός τις θεραπευτικές τους ιδιότητες, πρέπει να 
συνεκτιμηθεί το ελάχιστο μερίδιο που αυτές καταλαμβά¬ 
νουν στην αγορά (8 σε σύνολο 1.100, κατά την Εισήγηση) 
και το γεγονός ότι η διαφορά αυτή αμβλύνεται λαμβανομέ- 
νου υπόψη του κόστους αντικατάστασης (νέα χειρουργική 
επέμβαση συν νέα βαλβίδα). 

Γ. Η δεύτερη σχετική αγορά είναι η αγορά συστημάτων 
εξωτερικής παροχέτευσης εγκεφαλονωτιαίου υγρού 
(θχΙγθγπ&Ι νθπΙπουΙβΓ άΐΉίπ89θ δγδίθΓΠδ). Τα προϊόντα αυτά 
χρησιμοποιούνται σε διαφορετικές παθήσεις, όπου δεν 
απαιτείται μόνιμη ρύθμιση της ενδοκρανιακής πίεσης, ενώ 
χρησιμοποιούνται για την άμεση και προσωρινή αντιμετώ¬ 
πιση επειγόντων κλινικών περιστατικών. Τα συστήματα 
αυτά δεν μπορούν να θεωρηθούν ως εναλλάξιμα με τις 
βαλβίδες υδροκεφάλου λόγω των διαφορετικών παθή¬ 
σεων που αυτά καλούνται να αντιμετωπίσουν, καθώς και 
λόγω των διαφορετικών χρήσεων αυτών (προσωρινή αντι¬ 
μετώπιση κλινικά ασθενών σε αντιδιαστολή με την εμφύ¬ 
τευση βαλβίδας υδροκεφάλου με σκοπό τη μόνιμη αντιμε¬ 
τώπιση της ασθένειας). 

Δ. Κατά την άποψη της Επιτροπής το καθένα από τα πα¬ 
ραπάνω δύο (2) προϊόντα διαμορφώνει και συνεπώς απο¬ 
τελεί ιδιαίτερη αγορά, διότι δεν δύναται να υποκατασταθεί 
ως προς τη χρήση του και τα χαρακτηριστικά από το άλλο 
προϊόν. 

Ε. Σύμφωνα με στοιχεία που συνέλεξε η Γραμματείατης 
Επιτροπής Ανταγωνισμού και που περιλαμβάνονται στην 
παραπάνω Εισήγησή της, στις μεν βαλβίδες υδροκεφάλου 
η ϋ&ύ έχει το 39,55% της αγοράς, η Οοτάίε το 2,22%, η 
Ρ-5 Μθάίοαΐ το 55,56% και λοιποί ανταγωνιστές το 2,67%. 

Στα δε συστήματα εξωτερικής παροχέτευσης εγκεφα¬ 
λονωτιαίου υγρού τα ποσοστά είναι 29,23%, 23,85%, 
34,62% και 12,30% αντίστοιχα. Από πλευράς ζήτησης 
στην εθνική αγορά τα ποσοστά διαμορφώνονται ως εξής: 
Για μεν την ϋ&ύ η ΑΧΕΠΑ έχει το 27,9% της ζήτησης, το 
Πανεπιστημιακό Νοσοκομείο Πατρών το 20,30%, η Αγία 
Σοφία - Παίδων το 16,5%, το Ιπποκράτειο Θεσσαλονίκης 
το 12,7% και το ΝΙΜΙΤΣτο 10,20%. Για δε την Οοτοίίδ η ζή¬ 
τηση προέρχεται από το Ιπποκράτειο Θεσσαλονίκης (για 
τις αυτοπρογραμματιζόμενες βαλβίδες) και από το Γ ενικό 
Κρατικό Αθηνών (για τα συστήματα εξωτερικής παροχέ¬ 
τευσης). Εξάλλου ως γεωγραφική αγορά αναφοράς θα 
πρέπει να ληφθεί το σύνολο της Ελληνικής επικρά¬ 
τειας. 

VII. Α. Για τη νομική εκτίμηση της εξεταζόμενης συγκέ¬ 
ντρωσης στις επηρεαζόμενες σχετικές αγορές πρέπει να 
συνεκτιμηθούν οι ακόλουθοι παράγοντες/δεδομένα: 
Πρώτον, η αγορά των ιατροτεχνολογικών προϊόντων και 
εξαρτημάτων είναι μια διεθνοποιημένη αγορά με έντονο 
ανταγωνισμό, όπου η σχέση αποτελέσματος - κόστους 
παίζει καθοριστικό ρόλο στην διάρθρωση της ζήτησης των 
προϊόντων αυτών. Δεύτερον, ο ουσιαστικός αλλά και ο δυ¬ 
νητικός ανταγωνισμός εξαρτώνται σε μεγάλο βαθμό από 
το υφιστάμενο καθεστώς πολιτικής προμηθειών, η οποία 
και συμμετέχει ανάλογα στη διαμόρφωση των τιμών και 

συνεπώς των σχετικών μεριδίων αγοράς. Τρίτον, οι κατα¬ 
ναλωτές διαχωρίζονται σε ενδιάμεσους καταναλωτές (νο- 
σοκομεία/κλινικές) και τελικούς καταναλωτές (ασθενείς) 
οι τελευταίοι των οποίων δεν έχουν ουσιαστική συμμετοχή 
στην τελική επιλογή. Και τέταρτον, τα ιατροτεχνολογικά 
προϊόντα και εξαρτήματα χαρακτηρίζονται από σημαντικό¬ 
τατο βαθμό ιατρικής τεχνολογίας αποτελούν δε αποτέλε¬ 
σμα μακροχρόνιων μελετών και ερευνών. Τα ουσιαστικά 
αποτελέσματα όμως του τεχνολογικού αυτού προβαδί¬ 
σματος εξαρτώνται από την αντιμετώπιση/αποδοχή του 
ιατρικού κόσμου, ενώ δεν είναι δεδομένη η διαχρονική 
τους χρήση λόγω της πιθανής «αχρήστευσης» των λόγω ει¬ 
σόδου στην αγορά προϊόντων νεότερης τεχνολογίας. Η 
συνεχής αυτή ανταγωνιστική μάχη σε επίπεδο έρευνας και 
ανάπτυξης μεταφέρεται όπως είναι φυσικό και στο οικο¬ 
νομικό πεδίο. 

Β. Η εξεταζόμενη πράξη θα έχει ως αποτέλεσμα τη συ¬ 
γκέντρωση δύο επιχειρήσεων με υψηλό επίπεδο τεχνο¬ 
γνωσίας στο αντικείμενο και υψηλότερο του παγκόσμιου 
μέσου όρου ποσοστό επενδύσεων σε έρευνα και ανά¬ 
πτυξη στην βιομηχανία ιατρικής τεχνολογίας. Με την υλο¬ 
ποίηση της εξεταζόμενης πράξης η νέα επιχειρησιακή 
οντότητα θα αποκτήσει στην ελληνική αγορά μερίδιο 
ύψους 42% έναντι του 56% που κατέχει η ισχυρότερη 
στην αγορά βαλβίδων υδροκεφάλου η Ρ-5 ΜθάίσαΙ. Αντί¬ 
θετα, όσον αφορά τα συστήματα εξωτερικής παροχέτευ¬ 
σης εγκεφαλονωτιαίου υγρού, Ρ-3 Μθάίσβί θα είναι δεύ¬ 
τερη στην αγορά με 34.6% έναντι του συνολικού μεριδίου 
53% της ϋ&ϋ και της ΟοΓάίδ στην Ελληνική αγορά. 

Γ. Λαμβανομένων πάντοτε υπόψη των ιδιαίτερων χαρα¬ 
κτηριστικών της αγοράς, της μακροχρόνιας παρουσίας της 
Ρ-8 ΜβάίοαΙ στην Ελλάδα, της προσπάθειας εισόδου και 
άλλων (της γαλλικής εταιρείας 30ΡΗΥ5Α) στην ελληνική 
αγορά βαλβίδων υδροκεφάλου (προγραμματιζόμενες), 
της μη ύπαρξης νομικών εμποδίων εισόδου στην αγορά και 
τέλος της ύπαρξης δεκαπέντε (15) ανταγωνιστικών εται¬ 
ρειών σε ευρωπαϊκό επίπεδο και στις δύο επηρεαζόμενες 
αγορές, τα προκύπτοντα μερίδια δεν πρέπει να θεωρού¬ 
νται ως δεδομένα. 

Δ. Εξάλλου μπορεί να πιθανολογηθεί ότι ο συνδυασμός 
των διαφορετικών τεχνολογιών, που οι δύο εταιρείες κα¬ 
τέχουν παγκοσμίως, θα επιτρέψει στην νέα οικονομική 
μονάδα να προωθήσει την παραγωγή προϊόντων που μειώ¬ 
νουν την επεμβατική χειρουργική (βαλβίδες νέας τεχνο¬ 
λογίας αντί συμβατικών) και γενικά να συμβάλει στην εξέ¬ 
λιξη της προόδου στον κλάδο του ιατροτεχναλογικοϋ εξο¬ 
πλισμού προς το συμφέρον των καταναλωτών (ασθε¬ 
νών). 

VIII. Α. Πρέπει εξάλλου να σημειωθεί ότι η ϋ&ϋ παράγει 
και πωλεί μέσω της θυγατρικής της στην Ελλάδα ενδοαγ- 
γειακά πλέγματα (δίβπΐε), τα οποία τοποθετούνται με την 
βοήθεια καθετήρα και μπαλονιού σε στενωμένα στεφα¬ 
νιαία ή περιφερειακά αγγεία, με σκοπό τη μείωση της πι¬ 
θανότητας επαναστένωσης η οποία είναι μεγλύτερη συ¬ 
νήθως στην περίπτωση χρησιμοποίησης μόνο του μπαλο¬ 
νιού. Κατά την εκτίμηση των γνωστοποιούντων μερών τα 
πλέγματα αποτελούν από μόνα τους μία αγορά και ειδικό¬ 
τερα λόγω των διαφορετικών τους ανατομικών σημείων 
τοποθέτησης (στεφανιαία και περιφερειακά αγγεία) δεν 
θεωρούνται εναλλάξιμα και συνεπώς διαμορφώνουν αντί¬ 
στοιχα δύο χωριστές σχετικές αγορές. Η ΟοΓάίε δεν έχει 


παρουσία στην ελληνική αγορά των ενδοαγγειακών πλεγ¬ 
μάτων. Αντίθετα η παρουσία της (μέσω πάντοτε της ΦΑ¬ 
ΣΜΑ ΑΕ) είναι σημαντική στις αγορές (α) των ενδοαγγεια- 
κών μπαλονιών, (β) των καθετήρων οδηγών και (γ) των δια¬ 
γνωστικών καθετήρων. 

Β. Κατά την άποψη της Επιτροπής τα παραπάνω πέντε 
προϊόντα της ϋ&ύ και της Οοπ3ίί5 δεν μπορούν να θεωρη¬ 
θούν ως εναλλάξιμα ή δυνάμενα να υποκατασταθούν με¬ 
ταξύ τους, ιδιαίτερα λόγω της σκοπούμενης χειρουργικής 
τους χρήσης. Συνεπώς υπάρχουν πέντε (5) διαφορετικές 
αγορές. Όμως όσον αφορά την ελληνική αγορά των ιατρο- 
τεχνολογικών προϊόντων και εξαρτημάτων, δεν υφίσταται 
σύμπτωση εμπορικών δραστηριοτήτων των συγκεντρού- 
μενων επιχειρήσεων και επομένως οι αγορές αυτές δεν 
μπορούν να θεωρηθούν ως επηρεαζόμενες, θα πρέπει 
πάντως να μνημονευθεί ότι τα εν λόγω προϊόντα καλύ¬ 
πτουν ένα σύνολο ετερογενών μεν αλλά και συμπληρωμα¬ 
τικών συγχρόνως εργασιών, αυτών της αγγειοπλαστικής 
χειρουργικής. 

IX. Με βάση τα παραπάνω δεδομένα η Επιτροπή εκτιμά 
ότι με την εξεταζόμενη συγκέντρωση δεν προκύπτουν δυ¬ 
σμενείς για τον ανταγωνισμό επιπτώσεις στις πεηρεαζό- 
μενες σχετικές αγορές των βαλβίδων υδροκεφάλου και 
των συστημάτων εξωτερικής παροχέτευσης εγκεφαλονω¬ 
τιαίου υγρού. ' 

X. θα πρέπει εξάλλου να σημειωθεί ότι κατά πληροφο¬ 
ρίες που παρέσχον οι δικηγόροι των μερών, η Ρθάβτβΐ 
ΤΓ 3 άθ ΟοΓηπτίδΐοη (Αμερικανική Αρχή Ανταγωνισμού), προ- 
κειμένου να εγκρίνει η ίδια την παραπάνω συγχώνευση, 
ζήτησε (και οι ενδιαφερόμενες εταιρείες συμφώνησαν) να 
εξαιρεθεί από τη συγχώνευση ο κλάδος των νευρολογικών 
προϊόντων της Οοτάίδ, δηλ. των βαλβίδων υδροκεφάλου 
και των συστημάτων εξωτερικής παροχέτευσης εγκεφα¬ 
λονωτιαίου υγρού, Κατά τις διαβεβαιώσεις των μερών, εί¬ 
ναι περίπου βέβαιο ότι η εξαίρεση αυτή («άϊνβδίίίυΓθ») θα 
οριστικοποιηεθί τη 2.3.1996, και θα συνεπάγεται την πώ¬ 
ληση σε τρίτους του παραπάνω κλάδου της Οοτάίδ εντός 
12 μηνών, άλλως θα διορισθεί διαχειριστής (ίτυείβε) προ- 
κειμένου να τον πωλήσει ο Ιδιος. Μέχρι δε την πώληση του 
κλάδου των νευρολογικών προϊόντων της Οοτάίδ, η ϋ&ϋ 
υποχρεούται να τον διατηρήσει ανεξάρτητο από τον αντί¬ 
στοιχο κλάδο της Ιδιας, βιώσιμο και ανταγωνιστικό, χωρίς 
να επιχειρήσει οποιαδήποτε μείωση της δραστηριότητάς 
του. Αν τα παραπάνω πράγματι συμβούν, τότε η εξεταζό¬ 
μενη συγκέντρωση δεν θα υπάγεται ολωσδιόλου στο άρ¬ 
θρο 4β και δεν θα υπόκειται σε προηγούμενη γνωστοποί¬ 
ηση, δεδομένου ότι η συγκέντρωση δεν θα αφορά κοινά 
προϊόντα, και άρα δεν θα πληρούνται ούτε οι προϋποθέ¬ 
σεις που τάσσονται στο εδ. α’ της παρ. 1 του άρθρου 4β. 
Ν. 703/1977. 

XI. Πρέπει τέλος να αναφερθεί ότι τα μέρη προσκομί¬ 
ζουν αντίγραφα πράξεων των Αρχών Ανταγωνισμού της 
Αυστρίας, της Ιταλίας και του Βελγίου (υπό χρονολογία 
18.1.96, 12.1.96 και 21.11.95, αντίστοιχα), οι οποίες, 
αναφερόμενες στην και εδώ εξεταζόμενη συγκέντρωση, 
δεν προβαίνουν σε απαγορευτικά μέτρα εναντίον της, για 
τους λόγους αυτούς: 

Διαπιστώνει ότι η συγκέντρωση που επήλθε με την από 
12 Νοεμβρίου 1995 συγχώνευση αφενός μεν της ϋοάπδοη 
& ύοήηδοη ΗΓΙΑ και της θηγατρικής της ύΝϋ ΜοίήβΓ Οοτρο- 
Γβίίοπ, αφετέρου δε της Οοιχίίδ ΟΟΓροιαϊίοπ ΗΠΑ, όπως οι 

εταιρείες αυτές αναφέρθηκαν παραπάνω, και που γνω¬ 
στοποιήθηκε στην Επιτροπή Ανταγωνισμού την 24η Νο¬ 
εμβρίου 1995, στο μέτρο που υπόκειται σε προηγούμενη 
γνωστοποίηση, σύμφωνα με τα παραπάνω, δεν περιορίζει 
σημαντικά τον ανταγωνισμό, και δεν συντρέχει λόγος απα¬ 
γόρευσής της σύμφωνα με το νόμο. 

Η απόφαση εκδόθηκε την 27η Φεβρουάριου 1996. 


Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Αθήνα, 27 Φεβρουάριου 1996 
Ο Εισηγητής Ο Πρόεδρος 

ΝΙΚ. ΣΑΚΕΛΛΑΡΟΠΟΥΛΟΣ ΕΥΑΓΓ. ΕΜΜ. ΠΕΡΑΚΗΣ 
Η Γραμματέας 

ΑΛΕΞΑΝΔΡΑ ΜΑΡΙΑ ΤΑΡΑΜΠΙΚΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Η 

* ΡΑΧ 52 34 312 

1 ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ „ _ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ 

ΡΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απά 16 σελίδες και άνω προσαύξησηΐ 00 δρχ. ανά βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α,Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχάντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.1.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 » 

25.000 » 

10.000 » 

5.000 » 

10.000 » 

3.000 » 

150.000 » 

10.000 » 

1.500 δρχ. 

2.500 » 

500 » 

2.500 » 

1.250 · 

500 » 

250 » 

500 » 

150 » 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 « 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής, 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 όως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







